hu hu en hu hu hu hu en en hu en hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu de hu it hu hu hu hu hu hu hu de hu hu hu hu hu hu
Nappali műszak - Kritika - Puliwood
| 2022 augusztus 18. 20:00
Mikor a kaszkadőr-koordinátor elhiszi, hogy képes megrendezni a vámpír-John Wicket.
A néző képes elfogadni a fikció valóságát, amennyiben az magához mérten konzekvens, a Nappali műszak (angolul Day Shift) azonban még a saját logikáját sem követi. Jamie Foxx vámpírölős kalandja újabb darab, ami jobb, ha elmerül a Netflix süllyesztőjében.
Bud (Jamie Foxx) medencetisztítónak álcázva vadászik, ám egy nap Audrey (Karla Souza), a hírhedt vámpír tyúkszemére lép, mikor olyan élőhalottat tesz el láb alól, akit nagyon nem kellene. Fő motivációja az ölésben, hogy pár napja van összeszedni egy nagyobb összeget, különben elveszíti a családját.
Faék egyszerű karakterekkel és történettel is lehet készíteni könnyed nyári limonádét, így alapvetően nem a sablonszerűség a Nappali műszak legnagyobb hibája. Laza "dude with a problem" forgatókönyv egy verhetetlen főhőssel, egy hataloméhes, bosszúvágytól hajtott antagonistával, meg egy halom humorforrásnak és segítőnek szánt mellékszereplővel. Ezekkel nem az a baj, hogy gyakorlatilag minden második akcióvígjátékra ráhúzhatóak. Hanem sokkalta az, hogy a dialógusokon érződik, ahogy a szereplők kényszeresen próbálják informálni a nézőt, és nem egymást (pl. Audrey kiselőadást tart egy veterán szemfoggyűjtőnek a vámpírkultúrából). Hogy az akciók - azon túl, hogy csak mérsékelten izgalmasak - kellemetlenül, sőt túlzóan ellent mondanak a fizikai törvényeinek (persze, vámpírok sem léteznek, de nem attól lesz valami látványos horror, hogy folyton kicsavarodott testtel vonaglanak vagy métereket repülnek egy golyótól) vagy hogy a háttértörténettel vajmi keveset törődtek.
Mindezek mellett a film a határidő-logikára épülő narratíváját is elengedi: bedobja mint katalizátort, majd nem derül ki, sikerült-e a pénzt időre megszerezni. Sokkal inkább úgy tűnik, Bud megpróbáltatásai a család újraegyesülésének érdekében adódnak, miközben a film végén kiderül, hogy szilárd megfontolásból költöztek szét egymástól a feleségével. Emiatt Bud belső szükségletei sem tisztázottak, hiszen szinte bármikor hazamehetett volna a családjához.
Hiába indít a film big banggel, az ember már akkor is azon gondolkodik, mennyire lesz bűnös élvezet, de megint megreked a szándékosan gagyi és a "túl komolyan veszi magát" skála kellős közepén (emlékszik még valaki a 2020-as Project Power: A por ereje filmre?...). Foxx karaktere egyáltalán nem fejlődik a film végére, leginkább azt a tanulságot sugallja, hogy ahelyett, hogy tisztességesen kezdenél élni, szegj meg minél több szabályt. Amiből természetesen semmi jó nem származik. A visszatérő "poénok" sem működnek (azon kellene nevetnünk, ahogy valaki összevizeli magát), és a CGI is erősen ZS-kategória. Lehet azzal érvelni, hogy nem kell komolyan venni ezeket a filmeket, hogy ne a "mélységet" keressük minden filmben, de embereknek rengeteg munkája és pénze van benne, és emiatt (is) egészen vérlázító az a hanyagság, ami süt a Nappali műszakból. Hovatovább, a film címe Nappali műszak (Day Shift), és az egész film egy éjjeli műszakban csúcsosodik ki…
Amennyiben beszélhetünk a film kapcsán ilyesmiről, abszolút fénypontnak számít Snoop Dogg, aki bár keveset van jelen, viszont nemtörődömsége jól áll a mindentudó nagyöreg figurájához. Dave Franco mint Seth is jó választás volt, ugyanakkor maga a karakter egy üres sztereotípia. Jamie Foxx viszi a hátán a filmet, nem lehet rá panasz, de a hentelésen túl nem sok dolga akad. Aki azonban csapnivaló főgonosz, az az Audreyt alakító Karla Souza. Legkevésbé sem vehető komolyan, erőtlen és egyszerű (sajnos nem csak a karaktere), és még ez az ötlettelen váz is túl nagy a színésznőre ahhoz, hogy megtöltse élettel vagy értelemmel.
J. J. Perry első rendezésének se célja, fókusza, stílusa, de még humora se. Még azért az egy-két jópofa jelenet miatt sem érdemes végignézni, a film már-már bosszantó slendriánsága ellenére is teljesen felejthető. Sajnos még annyit sem ér, hogy az ember vérnyomása megemelkedjen miatta, ami annak tükrében fájó, hogy Perry olyan filmeken dolgozott kaszkadőr-koordinátorként vagy koreográfusként, mint A beavatott, a Halálos Iramban 9., A Sólyom és a Tél katonája, a Gemini Man vagy épp a John Wick 2. Szép kezdés… lehetett volna…
Rengeteg hír, cikk és kritika vár ezen kívül is a Puliwoodon. Iratkozz fel a hírlevelünkre, mert kiválogatjuk neked azokat, amikről biztosan nem akarsz lemaradni.
Kijelentem, hogy az adatkezelési nyilatkozat tartalmát megismertem és azt elfogadom.
Jöhet még több film, sorozat, könyv, képregény? Katt ide!
Akik házimunkához keresnek háttérzajt.
Akik el akarnak pazarolni 2 órát.
Akik a könnyed filmektől is elvárják a minőséget.
Akik nem akarják generálni a nézettséget, hogy még több hasonló film szülessen.
Címkék: #day shift #netflix #jamie foxx #snoop dogg #j. j. perry #vámpírok #trash #dave franco #horror #akció #vígjáték
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Kiderült, mikor érkezik a következő The Witcher sorozat, illetve a Vaják 3. évada
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.